Diari Oficial de la Generalitat Valenciana


Sumari del DOGV 9984, del 15-11-2024 (2024/11363)

RESOLUCIÓ de 12 de novembre de 2024, de la Direcció General de l'Aigua i Desenrotllament Rural, de la Conselleria d'Agricultura, Aigua, Ramaderia i Pesca, relativa a la informació pública de l'expedient d'expropiació forçosa incoat amb motiu del projecte Manteniment i restitució del pendent del llit nou i vell del riu Segura en la seua desembocadura per a la millora de la capacitat de desguàs del Baix Segura.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9984

Data del DOGV
:   15-11-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/11196

CVE
:   TAWY-S-2006-62984

Data del document
:   12-11-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

A conseqüència de les pluges torrencials que van tindre lloc entre els dies 11 i 14 de setembre de 2019, a causa del fenomen conegut com a gota freda o DANA, es van produir una sèrie d'inundacions que van tindre especial incidència en els termes municipals del Baix Segura. En les localitats pròximes a la desembocadura del riu Segura, les inundacions van afectar gran part de la població.

Des de la Direcció General de l'Aigua i Desenrotllament Rural de la Generalitat Valenciana es considera imprescindible la protecció a la població, i per això es pretén dur a terme una actuació en la desembocadura del riu Segura, així com en l'anomenat riu vell, la qual consistix en el dragatge de tots dos llits per a aconseguir una major capacitat d'evacuació de desguàs enfront d'inundacions.

El desenrotllament d'estes actuacions s'inclou en el Reial decret 786/2022, de 27 de setembre, pel qual es regula la concessió directa d'una subvenció per a l'adaptació del risc d'inundacions de les edificacions, equipaments i instal·lacions o explotacions existents en la conca baixa del riu Segura en la Comunitat Valenciana en el marc del Pla de recuperació, transformació i resiliència. Esta subvenció s'emmarca en el component 5, Protecció del litoral i recursos hídrics i inversió 2 Seguiment i restauració d'ecosistemes fluvials, recuperació d'aqüífers i mitigació del risc d'inundacions.

La necessitat d'urgent ocupació dels terrenys afectats per les obres per al manteniment i restitució del pendent del llit nou i vell del riu Segura ha sigut declarada en la disposició addicional cinquena de la Llei 8/2022, de 29 de desembre, de mesures fiscals, de gestió administrativa i financera, i d'organització de la Generalitat, DOGV núm. 9501.

S’ha aprovat provisionalment, en data 21 d'abril de 2024, el projecte Manteniment i restitució del pendent del llit nou i vell del riu Segura en la seua desembocadura per a la millora de la capacitat de desguàs, al Baix Segura a la província d'Alacant. Este projecte pot consultar-se en el següent enllaç:

<https://mediambient.gva.es/va/web/agua/participacion-publica>

RESOLC

Sotmetre a informació pública la relació de béns i drets afectats per la urgent ocupació (art. 56 Reglament d’expropiació forçosa). El termini s'establix en quinze dies a partir de la publicació del present anunci en el *Diari Oficial de la Generalitat Valenciana*. La presentació d'al·legacions pot efectuar-se a través del següent enllaç:

<https://www.gva.es/es/inicio/procedimientos?id_proc=g95565>

*Relació de titulars i béns afectats per les obres complementàries de manteniment i restitució del pendent del Llit Nou i Vell del riu Segura en la seua desembocadura per a la millora de la capacitat de desguàs, al Baix Segura (Alacant).*

Termes municipals: Las pesqueras de San Fulgencio i Guardamar del Segura

Taula 1: Relació de parcel·les afectades per les expropiacions i ocupació temporal

|  |  |  |  |  |  |  |
| --- | --- | --- | --- | --- | --- | --- |
| *Terme municipal* | *Referència cadastral* | *Polígon* | *Parcel·la* | *S. exprop. (m²)* | *S. ocup. temporal (m²)* | *Cultiu* |
| Las Pesqueras, San Fulgencio (Alacant) | 14704Z620349174496GZ | 7 | 232 | 1.840 |  | CR conreu o conradís regadiu |
| Las Pesqueras, San Fulgencio (Alacant) | 46390465393148714JH | 7 | 233 | 2.191 |  | CR conreu o conradís regadiu |
| Las Pesqueras, San Fulgencio (Alacant) | 48141P820677174493FD | 7 | 234 | 1.222 |  | CR conreu o conradís regadiu |
| Las Pesqueras, San Fulgencio (Alacant) | 30169W330746885153AP | 7 | 235 | 1.608 |  | CR conreu o conradís regadiu |
| Las Pesqueras, San Fulgencio (Alacant) | 49770K882575434389JA | 7 | 236 | 1.331 |  | CR conreu o conradís regadiu |
| Las Pesqueras, San Fulgencio (Alacant) | 22982V579518131581MD | 7 | 237 | 2.446 |  | CR conreu o conradís regadiu |
| Las Pesqueras, San Fulgencio (Alacant) | 70274Q990254736106QY | 7 | 9051 | 1.350 |  | VT via de comunicació  de domini públic |
| Las Pesqueras, San Fulgencio (Alacant) | 02039N735215094388DS | 7 | 208 | 2.653 |  | NR cítrics regadiu |
| Las Pesqueras, San Fulgencio (Alacant) | 40510389290422867NP | 7 | 209 | 1.570 |  | CR conreu o conradís regadiu |
| Las Pesqueras, San Fulgencio (Alacant) | 82300902448110096CV | 7 | 210 | 3.054 |  | CR conreu o conradís regadiu |
| Guardamar del Segura (Alacant) | 0488139CD4371V4641ZZ | \_ | \_ | \_ | 26.786 | \_ |

  
  

València, 12 de novembre de 2024

Sabina Goretti Galindo Benito

Directora general de l'Aigua i Desenrotllament Rural